สวัสดีค่ะ กังวลท้องมากเลยค่ะ เดือนพฤศจิกายนประจำเดือนมาวันที่11-15 และเดือนธันวาคมประจำเดือนมาวันที่16-20ค่ะ พอดีว่าเดือนมกราคมดิฉันมีเพศสัมพันไม่ได้ป้องกันค่ะแต่หลั่งนอก เมื่อวันที่10 มกราคมที่ผ่านมานี้ค่ะ แต่ดิฉันทางยาคุมฉุกเฉินแล้ว อยากทราบว่าดิฉันจะท้องไหมค่ะแต่ไม่มีผลข้างเคียงของยาคุมฉุกเฉินที่บอกว่าปวดหัวเคลื่อนใส้ไม่มีเลยค่ะ แล้วประจำเดือนจะมาหรือเปล่าค่ะเดือนนี้ กังวลมากค่ะกลัวท้อง
สวัสดีค่ะ หากประจำเดือนมาวันที่ 11-15 พ.ย. และวันที่ 16-20 ธ.ค. ถือว่ามีระยะห่างระหว่างรอบประจำเดือนที่ปกติดี และหากในวันที่ 10 ม.ค. ได้มีเพศสัมพันธ์โดยใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุกเฉินไป โดยได้ทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะส่วนการที่ไม่มีผลข้างเคียงจากยาคุมฉุกเฉินเกิดขึ้น ก็ไม่ได้หมายความว่าจะต้องมีการตั้งครรภ์เกิดขึ้นค่ะหลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดยอาจออกได้นาน 1-4 วัน ปริมาณอาจมากหรือน้อยก็ได้ ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆ สำหรับประจำเดือนจริงๆ นั้น ก็จะมาช้ากว่าปกติได้อย่างไรก็ตาม บางรายก็อาจไม่มีเลือดออกมาก็ได้ ทั้งนี้ หากต้องการจะทราบว่ามีการตั้งครรภ์หรือไม่ ก็ควรตรวจหาการตั้งครรภ์หลังจากที่มีเพศสัมพันธ์ไปแล้วประมาณ 2 สัปดาห์ค่ะ